Kevin De Bruyne

**Kevin De Bruyne** belgijski je nogometaš, koji trenutno igra za engleski nogometni klub Manchester City i belgijsku nogometnu reprezentaciju kao ofanzivni vezni igrač. Smatra se jednim od najboljih fudbalera njegove generacije u svijetu.

## Klupska karijera 
De Bruyne je započeo svoju karijeru u Genku, gdje je osvojio prvenstvo Belgije u sezoni 2010/11. Godine 2012. prelazi u engleski klub Chelsea, a potom je poslan u Werder Bremen na posudbu. Godine 2014. potpisao je za Wolfsburg za 18 miliona funti, gdje je proglašen najboljim igračem u Bundesligi i osvojio DFB-Pokal u sezoni 2014/15. U ljeto 2015. De Bruyne je potpisao za Manchester City za klupski rekord od 54 miliona funti i tako postao drugi najskuplji plaćeni igrač u britanskoj nogometnoj historiji, nakon transfera Ángel Di Maríje u Manchester United u 2014. Debitirao je za Manchester City u ligaškoj utakmici protiv Crystal Palacea u septembru 2015. Osam dana nakon debija, De Bruyne je postigao prvi pogodak za ekipu iz Manchestera protiv West Ham Uniteda.

De Bruyne je sa "Građanima" osvojio četiri titule Premijer lige, pet Liga kupova, Community shield i FA kup. U sezoni 2019–20, De Bruyne je izjednačio rekord po broju asistencija u sezoni Premijer lige i proglašen je igračem sezone (koju je ponovo osvojio 2021/22).

De Bruyne je debitirao za reprezentaciju Belgije 2010. godine, a od tada je odigrao preko 80 utakmica i postigao 23 gola za Belgiju. Bio je član belgijske selekcije na Svjetskom prvenstvu 2018. godine koja j pobijedila Englesku u utakmici play-offa za treće mjesto.

## Reprezentativna karijera 
De Bruyne je igrao za tri mlade reprezentacije Belgije. Debitirao je za belgijsku nogometnu reprezentaciju u prijateljskoj utakmici protiv Finske 11. avgusta 2010. godine. Belgija je izgubila tu utakmicu s 1:0. De Bruyne je bio regularni član belgijske reprezentacije za vrijeme kvalifikacija za Svjetsko prvenstvo u 2014. Tokom ovih kvalifikacija, De Bruyne je zabio četiri pogotka i tako se Belgija prvi put plasirala nakon dvanaest godina na veliko natjecanje. U maju 2014. De Bruyne se našao na popisu belgijske reprezentacije za Svjetsko prvenstvo u Brazilu. Belgijski nogometni izbornik objavio je u maju 2016. popis za nastup na Europskom prvenstvu u Francuskoj, na kojem se nalazio De Bruyne. Belgija se oprostila od Evropskog prvenstva u Francuskoj s porazom od Walesa u četvrtfinalu.

## Uspjesi 
**Genk**
* Jupiler Pro Liga: 2010/11.
* Kup Belgija: 2008/09.
* Superkup: 2011.

**VfL Wolfsburg**
* DFB-Pokal: 2014/15
* DFL-Superkup: 2015.

**Manchester City**
* Premijer liga: 2017/18., 2018/19, 2020/21, 2021/22, 2022/23.
* Engleski Liga-kup: 2015/16, 2017/18, 2018/19, 2019/20, 2020/21.
* Engleski FA-kup: 2018/19, 2022/23.
* Community shield: 2019.
* UEFA Liga prvaka: 2022/23, (drugoplasirani): 2020/21.

**Belgija**  
* Svjetsko prvenstvo (treće mjesto): 2018.

## Reference 
## Vanjski linkovi 
* https://www.transfermarkt.com/kevin-de-bruyne/profil/spieler/88755

Kategorija:Rođeni 1991.
Kategorija:Belgijski nogometaši
Kategorija:Nogometaši Genka
Kategorija:Nogometaši Chelseaja
Kategorija:Nogometaši Werder Bremena
Kategorija:Nogometaši VfL Wolfsburga
Kategorija:Nogometaši Manchester Cityja
Kategorija:Igrači na Svjetskom prvenstvu u nogometu 2014.
Kategorija:Igrači na Evropskom prvenstvu u nogometu 2016.
Kategorija:Igrači na Svjetskom prvenstvu u nogometu 2018.
Kategorija:Igrači na Evropskom prvenstvu u nogometu 2020.
Kategorija:Igrači na Svjetskom prvenstvu u nogometu 2022.
Kategorija:Živi ljudi
Kategorija:Igrači na Evropskom prvenstvu u nogometu 2024.
Kategorija:Nogometaši Napolija